टेस्टी बनाने के लिए बैन केमिकल डाला, 22 सैंपल फेल, दावा- इससे 18 बच्चों की मौंत हुई
नोएडा की फार्मा कंपनी मैरियन बायोटेक (Marion Biotech) की तरफ से बनाए गए कफ सिरप सैंपल टेस्ट में फेल हो गए। फार्मा कंपनी की तरफ से बनाए गए कफ सिरप  noida news, noida latest news, noida marian biotec , noida police, noida crime
नोएडा की मैरियन बायोटेक कंपनी के कफ सीरप DOK-1 MAX में डायथिलीन ग्लाइकॉल और एथिलीन ग्लाइकॉल केमिकल मिलाया जा रहा था। यह केमिकल भारत समेत कई देशों में बैन है। इसे सीरप को स्ट्रांग और टेस्टी बनाने के लिए इस्तेमाल किया जाता है। चंडीगढ़ लैब से आई सीरप के सैंपल की रिपोर्ट में इस रिपोर्ट का खुलासा हुआ है। अलग-अलग जांच में सीरप के 22 सैंपल फेल हुए हैं।
यह वही कफ सीरप है जिसे उज्बेकिस्तान सरकार ने 18 बच्चों की मौत का जिम्मेदार ठहराया था। इसके बाद ही इस मामले में भारत सरकार एक्टिव हुई। सीरप का सैंपल लिए गए और जांच के लिए भेजे गए। डायथिलीन/एथिलीन ग्लाइकॉल को मिलाने से इसे पीने पर कड़वाहट महसूस नहीं होती है। मगर, केमिकल की ज्यादा मात्रा इसको धीमी मौत का सामान बना देती है।
कंपनी का लाइसेंस कैंसिल करने की तैयारी, 3 अरेस्ट
अब जिन देशों में इस सीरप की सप्लाई हुई है, उसको वापस मंगवाया जा रहा है। वहीं, कंपनी का लाइसेंस भी कैंसिल कराने की तैयारी की जा रही है। मामले में कंपनी के 3 अधिकारी जेल भेजे जा चुके हैं। जबकि टॉप लेवल के अफसर फरार चल रहे हैं।
अब आपको इस मामले को शुरुआत से परत दर परत समझाते हैं...
उज्बेक रिपोर्ट में दावा- 300 गुना ज्यादा थी एथिलीन ग्लाइकॉल
अब तक क्या हुआ, सिलसिलेवार पढ़िए
27 दिसंबर 2022 : यूपी ड्रग विभाग की टीम नोएडा स्थित मैरियन बायोटेक कंपनी में पहुंची और 36 सैंपल लिए।
9 जनवरी 2023 : सरकार ने जांच पूरी होने तक कंपनी में कई दवाओं का उत्पादन बंद करा दिया।
12 जनवरी 2023 :  गड़बड़ी के आरोप में लाइसेंस सस्पेंड कर दिया। कंपनी ने जांच से जुड़े कागजात नहीं दिखाए।
02 मार्च 2023 : ड्रग इंस्पेक्टर आशीष ने नोएडा के थाना फेस-3 में मैरियन बायोटेक कंपनी के डायरेक्टर जया जैन, सचिन जैन, ऑपरेशन हेड तुहीन भट्टाचार्य, मैन्युफैक्चरिंग केमिस्ट अतुल रावत और मूल सिंह आदि के खिलाफ धारा 274, 275, 276, औषधि प्रसाधन सामग्री अधिनियम 17,17-ए और 17-बी के तहत FIR दर्ज कराई।
3 मार्च 2023 : नोएडा पुलिस ने अतुल रावत, तुहिन भट्टाचार्य और मूल सिंह को गिरफ्तार कर जेल भेज दिया।
4 मार्च 2023 :  ड्रग विभाग ने आधिकारिक तौर पर मीडिया को बताया कि क्षेत्रीय औषधि परीक्षण प्रयोगशाला (RDTL) चंडीगढ़ लैब से जांच रिपोर्ट आई। इसमें 36 में से 22 सैंपल फेल पाए गए हैं।
स्वास्थ्य मंत्रालय को भेजी रिपोर्ट
नोएडा के ड्रग इंस्पेक्टर वैभव बब्बर ने बताया, "22 सैंपल पूरी तरह फेल मिले हैं। इसमें कई सैंपल में कफ सीरप में डायथिलीन ग्लाइकॉल और एथिलीन ग्लाइकॉल की मात्रा अधिक पाई गई है। हमने ये रिपोर्ट स्वास्थ्य मंत्रालय को भेज दी है।"
सूत्रों ने बताया, "मैरियन बायोटेक कंपनी UK के ड्रग्स बायलॉज के हिसाब से कफ सीरप बना रही थी। जबकि इंडिया और यूएस के ड्रग डिपार्टमेंट अपनी दवाओं में डायथिलीन ग्लाइकॉल और एथिलीन ग्लाइकॉल को प्रयोग करने की अनुमति नहीं देते।"
एथिलीन ग्लाइकॉल के इस्तेमाल से फेल हो सकती है किडनी
जानकार बताते हैं, ''एथिलीन ग्लाइकॉल एक कार्बन कंपाउंड होता है। सीरप को मीठा करने के लिए इसको डाला जाता है। अगर सीरप में इसकी अधिक मात्रा हो जाए तो ये जानलेवा हो सकता है। इसके सेवन से किडनी खराब होने का खतरा रहता है। ये केमिकल सीधे तौर पर किडनी पर असर करता है। किडनी तक फेल हो सकती है। इंडिया और यूएस समेत कई देशों में इस केमिकल का प्रयोग प्रतिबंधित है।
जिन देशों को सप्लाई, वहां से वापस आएंगी दवाएं
नोएडा की मैरियन बायोटेक कंपनी से कफ सीरप की सप्लाई उज्बेकिस्तान सहित फिलीपीन्स, कंबोडिया, किर्गिस्तान आदि कई देशों में होती है। नोएडा के ड्रग इंस्पेक्टर वैभव बब्बर ने बताया, "भारत में मैरियन बायोटेक कंपनी के कफ सीरप DOK-1 की सप्लाई नहीं है। इसका एक स्लॉट मई-2021 में उज्बेकिस्तान गया था। जिन-जिन देशों को मैरियन कंपनी की दवाएं सप्लाई हुई थीं। उन्हें वापस मंगवाने का आदेश जारी करने के लिए एक अलर्ट मिला है।"
अब आपको कंपनी के बारे में बताते हैं...
एंटी वायरल, कोल्ड, पेन और फीवर की बनती हैं दवाएं
